15.5.2019 14:15 | Neil Warnock zostane koučom britského futbalového klubu Cardiff City aj v budúcej sezóne.
Jeho miesto na trénerskej stoličke bolo ohrozené po tom, čo jeho zverenci obsadili v Premier League 2018/2019 až 18. miesto, znamenajúce zostup do nižšej súťaže The Championship.
"Majiteľ klubu mi minulý týždeň povedal, že chce, aby som zotrval. Ako by som tak nemohol učiniť, keď za mnou už dlhé roky stoja aj naši fanúšikovia," vysvetlil 70-ročný Warnock pre BBC Radio Wales. Rodák zo Sheffieldu je lodivodom tímu z Cardiffu od roku 2016.